**Κόνιτσα 12/03/2021**

**ΔΕΛΤΙΟ ΤΥΠΟΥ**

**ΧΟΡΗΓΗΣΗ ΑΔΕΙΑΣ ΧΡΗΣΗΣ ΥΔΑΤΟΣ ΓΙΑ ΥΔΡΕΥΤΙΚΗ ΧΡΗΣΗ, ΠΟΣΗ – ΔΙΑΤΡΟΦΗ, ΟΙΚΙΣΜΩΝ ΤΟΥ ΔΗΜΟΥ ΚΟΝΙΤΣΑΣ ΑΠΟ ΟΓΔΟΝΤΑ ΟΚΤΩ (88) ΠΗΓΕΣ ΚΑΙ ΕΠΤΑ (7) ΓΕΩΤΡΗΣΕΙΣ ΠΟΥ ΒΡΙΣΚΟΝΤΑΙ ΣΕ ΔΗΜΟΣΙΕΣ ΚΑΙ ΔΗΜΟΤΙΚΕΣ ΕΚΤΑΣΕΙΣ ΤΟΥ ΔΗΜΟΥ ΚΟΝΙΤΣΑΣ.**

Με την υπ΄ αριθμ. 27877/1-03-2021 χορηγήθηκε στον Δήμο Κόνιτσας από το αρμόδιο τμήμα της Αποκεντρωμένης Διοίκησης Ηπείρου η άδεια χρήσης ύδατος για υδρευτική χρήση, πόση – διατροφή, οικισμών του Δήμου Κόνιτσας από ογδόντα οκτώ (88) πηγές και επτά (7) γεωτρήσεις.

Η διαδικασία έπρεπε να είχε ολοκληρωθεί μέχρι τέλους 2015, όμως οι προηγούμενες δημοτικές αρχές δεν προέβησαν σε καμμία ενέργεια.

Οι άδειες χρήσης είναι προϋπόθεση για την ένταξη έργων που αφορούν στην ύδρευση σε ευρωπαϊκά προγράμματα, στο πρόγραμμα «Αντώνης Τρίτσης» και γενικότερα στη διαχείριση των υδάτινων πόρων πόσιμου νερού.

Γνωρίζοντας το πρόβλημα εξ αρχής ο Δήμαρχος, ζήτησε από τις αρμόδιες υπηρεσίες του Δήμου να προβούν σε όλες τις ενέργειες.

Ο Δήμαρχος ευχαριστεί την προϊσταμένη της Τεχνικής Υπηρεσίας κα Φωτεινή Κόντου, την ειδική συνεργάτη του κα Πελαγία Καρατζήμου και όλους όσοι συνέβαλαν στην προσπάθεια.

Από το Γραφείο Δημάρχου